ตลาดหุ้นยุโรปเปิดแดนลบ เหตุวิตกเจรจาหนี้กรีซไม่คืบ
ตลาดหุ้นยุโรปเปิดวันนี้อ่อนตัวลง เนื่องจากนักลงทุนวิตกกังวลเกี่ยวกับการเจรจาระหว่างนายกฯกรีซและเจ้าหนี้ที่ยังไม่สามารถตกลงกันได้ทั้งเรื่องแผนการปฏิรูปเศรษฐกิจและรายละเอียดในการให้ความช่วยเหลือด้านการเงิน
4 มิ.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้อ่อนตัวลง เนื่องจากนักลงทุนวิตกกังวลเกี่ยวกับการเจรจาระหว่างนายกฯกรีซและเจ้าหนี้ที่ยังไม่สามารถตกลงกันได้ทั้งเรื่องแผนการปฏิรูปเศรษฐกิจและรายละเอียดในการให้ความช่วยเหลือด้านการเงิน
โดยดัชนี Stoxx Europe 600 ปรับตัวลง 0.6% แตะ 393.71 เมื่อเวลา 8.11 น.ตามเวลาลอนดอน
ขณะที่ดัชนี CAC-40 ตลาดหุ้นฝรั่งเศสเปิดที่ 5,006.19 จุด ลดลง 27.98 จุด, -0.56% และดัชนี DAX ตลาดหุ้นเยอรมันเปิดวันที่ 11,370.57 จุด ลดลง 49.05 จุด, -0.43%
หุ้นดอยช์ เทเลคอม บวก 1.4% ส่วนหุ้นซินเจนต้า ดีดตัว 2.1%
ขณะที่สื่อต่างประเทศรายงานว่า นายอเล็กซิส ซีปราส นายกรัฐมนตรีกรีซได้ปฏิเสธข้อเสนอเกี่ยวกับการให้ความช่วยเหลือทางการเงินเพิ่มเติมจากทางเจ้าหนี้ ในขณะที่กรีซจะต้องจ่ายหนี้ 4 งวดให้กับกองทุนการเงินระหว่างประเทศในเดือนมิ.ย. วงเงินรวมราว 1.6 พันล้านยูโร